康嘗採藥游山澤，會其得意，忽焉忘反。時有樵蘇者遇之，咸謂神。至汲郡山中見孫登，康遂從之游。康又遇王烈，共入山。山濤將去選官，舉康自代。乃與濤書以解性絕。巧而好鍛。宅中有一柳樹甚茂，乃激水圜之，每夏月，居其下以鍛。東平呂安服康高致，康友而善之。後安為兄所枉訴，以事繫獄，辭相證引，遂復收康。